open-index/open-wikipedia-markdown huggingface dataset:
Jhené Aiko

**Jhené Aiko Efuru Chilombo** (s. 16. maaliskuuta 1988 Los Angeles, Kalifornia) on yhdysvaltalainen laulaja-lauluntekijä.
## Ura

Aiko sai levytyssopimuksen 12-vuotiaana, mutta 16-vuotiaana hän halusi purkaa sopimuksen, sillä hän halusi suorittaa koulunsa loppuun. Vuonna 2011 Aiko julkaisi itsenäisesti mixtapen *Sailing Soul(s)*. Tämän jälkeen hän teki levytyssopimuksen Def Jam Recordings -levy-yhtiön kanssa. Virallinen debyyttialbumi *Souled Out* ilmestyi 8. syyskuuta 2014. Vuonna 2015 Aikolla oli kolme Grammy-palkintoehdokkuutta.

Aiko on tehnyt yhteistyötä muun muassa Chris Brownin, Draken, Big Seanin ja Commonin kanssa.

## Elämä

Aiko syntyi Los Angelesissa vanhemmilleen Christina Yamamotolle ja Karamo Chilombolle. Hänellä on kolme isoveljeä, kolme isosiskoa ja yksi pikkusisko. Isoveli Miyagi kuoli vuonna 2012 aivosyöpään. Aikolla on kaksi lasta, tytär Namiko Love Browner laulaja O'Ryanin kanssa, ja poika Noah Hasani laulajan Big Seanin kanssa.

## Studioalbumit
* Souled Out (2014)
* Trip (2017)
* Chilombo (2020)

## Lähteet
* Virallisten sivujen profiili 

## Aiheesta muualla
* Viralliset sivut
The Cobbler

**The Cobbler** on vuonna 2014 ensi-iltansa saanut yhdysvaltalainen draama- ja komediaelokuva. Elokuva kertoo suutarista (näyttelijänä Adam Sandler), joka pääsee kokemaan asiakkaidensa elämää kokeillessaan näiden kenkiä.

Elokuva esitettiin ensimmäisen kerran Toronton elokuvajuhlilla syyskuussa 2014. Yhdysvalloissa elokuva sai ensi-iltansa rajoitetusti muutamissa elokuvateattereissa ja suoratoistopalveluissa 13. maaliskuuta 2015. Elokuva tuotti avausviikonloppuna Yhdysvalloissa 24 000 dollaria, ja sitä on kuvailtu Adam Sandlerin suurimmaksi flopiksi. Sandler oli – jälleen kerran – ehdolla myös huonoimman miespääosan Golden Raspberry -palkinnon saajaksi.

Elokuva julkaistiin Suomessa suoraan DVD:lle ja Blu-ray:lle 16. syyskuuta 2015.

## Juoni
Max Simkin (Adam Sandler) työskentelee suutarina liikkeessä, jonka hänen sukunsa on omistanut jo vuosikymmenten ajan. Hän ei koe alaa juurikaan omakseen, mutta onneksi kuitenkin naapuriliikkeessä työskentelee hänen isänsä vanha kaveri Jimmy (Steve Buscemi). Maxin isä on lähtenyt kauan sitten, ja Max asuu kahdestaan sairaan äitinsä (Lynn Cohen) kanssa.

Eräänä päivänä liikkeeseen saapuu aktivisti Carmen (Melonie Diaz), joka pyytää Maxia osallistumaan toimintaan pienten yritysten säilyttämiseksi. Max ei ole juurikaan innostunut ideasta. Kun hänen oma ompelukoneensa hajoaa ja hän hakee kellarista isänsä vanhan, pölyttyneen ompelukoneen, koko hänen elämänsä muuttuu. Kun kyseisellä koneella korjaa kengät ja laittaa ne jalkaansa, hän muuttuu ulkonäöltään kenkien omistajaksi.

## Näyttelijät

## Lähteet

## Aiheesta muualla
*
Michał Kubiak

**Michał Kubiak** (s. 23. helmikuuta 1988 Wałcz) on puolalainen lentopalloilija. Hän edustaa japanilaista Osaka Panthersia, jonne hän siirtyi vuonna 2016 pelattuaan kaksi vuotta turkkilaisessa Halkbank Ankarassa. Hän kuului Puolan maajoukkueeseen sen voittaessa maailmanliigan vuonna 2012 ja maailmanmestaruuden 2014.

## Lähteet

## Aiheesta muualla
* FIVB pr
Linth

**Linth** on joki Keski-Sveitsissä. Sen pituus on 37&nbsp;km määriteltynä alkupurojen yhtymäkohdasta Walenseehen. Kun mukaan otetaan alkupurot sekä Linthin alajuoksun korvannut Linthkanava, joen pituus on yli 60 kilometriä. Yhdessä Limmatjoen kanssa Linth muodostaa Linth-Limmatin vesistöalueen.

## Joen kulku

Linth saa alkunsa Glarusin Alpeilta, Glarusin ja Graubündenin kantonien rajalla sijaitsevan Tödivuoren pohjoispuolelta. Joen alkupurot, Sandbach ja Limmerenbach yhdistyvät Linthalin kylän lounaispuolella Linthiksi. Joki kulkee Glarusin läpi ja laskee kanavana Walenseejärveen, josta se jatkuu edelleen kanavana Zürichinjärveen.

Alun perin joki ei virrannut Walenseen kautta, mutta 1800-luvun alun vesistöjärjestelyissä joen kulku muutettiin alajuoksulla täydellisesti. Joki ohjattiin Mollisista Walenseehen viisi kilometriä pitkää Escherkanavaa pitkin vuodesta 1811 alkaen. Lisäksi Walenseestä Linthiin laskenut Maagjoki ja Linth korvattiin kokonaan rakentamalla 17-kilometrinen Linthkanava, joka otettiin käyttöön vuonna 1816.

## Vesivoima

Linthissä ja sen sivujoissa on kolmisenkymmentä, pääosin pientä vesivoimalaa. Vesistön suurin voimalaitos on Axpon pääosin omistaman Kraftwerke Linth-Limmern AG:n Tierfehdin pumppuvoimalaitos, jonka nimellisteho on noin 420 megawattia. Voimalaitosta varten on rakennettu Limmerenseen (1&nbsp;857 m mpy.) ja Muttseen (2&nbsp;446 m mpy.) patojärvet. Patojärvien välille on tekeillä 1&nbsp;000 megawatin pumppuvoimalaitos, joka otettaneen käyttöön vuoden 2016 aikana.

## Lähteet
*
*

### Viitteet

## Aiheesta muualla
W (Johannes Faustuksen albumi)

**W** on Johannes Faustuksen toinen albumi. Se julkaistiin vuonna 2015 levymerkillä Zum Teufel!.

## Kappaleet
#
#
#
#
#
#
#
#
#
#
#

## Arvostelut
* Desibeli.net: 
* Soundi: 

## Lähteet
Edvin Stenwall

**Edvin Edvard Stenwall** (vuoteen 1922 **Sulonen**; 26. heinäkuuta 1899 Parainen – 13. kesäkuuta 1976 Vaasa) oli suomalainen kirkkoherra, kirkkoneuvos ja kansanedustaja 1936–1939.

Edvin Stenwallin vanhemmat olivat kirvesmies Emil Edvard Sulonen ja Albertina Eleonora Eriksson. Hän suoritti teologian erotutkinnon 1922, sai samana vuonna pappisvihkimyksen ja suoritti pastoraalitutkinnon 1925. Stenwall työskenteli Munsalan vt. kirkkoherrana 1922–1925, Sulvan vt. kirkkoherrana ja vt. kappalaisena 1925–1926, Närpiön kappalaisena 1926–1943 ja Närpiön kirkkoherrana 1943–1970. Hän toimi myös uskonnonopettajana, Närpiön rovastikunnan lääninrovastina, 
Porvoon tuomiokapitulin asessorina sekä *Frid på jorden* -lehden julkaisijana ja toimittajana.

Stenwall valittiin eduskuntaan ruotsalaisen kansanpuolueen edustajaksi Vaasan läänin eteläisestä vaalipiiristä vuosiksi 1936–1939. Hänellä oli useita luottamustehtäviä kirkolliskokouksessa, kirkkohallituksessa ja eri järjestöjen hallituksissa. Stenwall osallistui myös Maailman kristillisen raittiusneuvoston toimintaan. Åbo Akademi myönsi Stenwallille teologian kunniatohtorin arvon 1968.

Hänen poikansa oli kunnanjohtaja Bengt Stenwall.

## Lähteet
Asturian lentoasema

**Asturian lentoasema** (, ) on lentoasema Castrillónissa, Asturian maakunnassa Espanjassa. Se sijaitsee 15 kilometrin päässä Avilésista, 40 kilometrin päässä Gijónista ja 47 kilometrin päässä Oviedosta. Sen kautta kulki 1&nbsp;119&nbsp;273 matkustajaa vuonna 2015.

## Lentoyhtiöt
Lentoasemaa käyttävät säännöllisesti seuraavat lentoyhtiöt:

* Air Europa
* Air Nostrum
* easyJet
* Evelop Airlines
* Iberia
* Iberia Express
* TAP Portugal
* Volotea
* Vueling Airlines


Facturación aeropuerto Asturias.jpg|Lähtöselvitysalue
Asturias Airport terminal 10JUN2015 01.JPG|Terminaali sisältä
Asturias Airport terminal 10JUN2015 02.JPG|Terminaali sisältä


## Lähteet

## Aiheesta muualla

* Lentoaseman kotisivut
Jaime Roldós Aguilera

**Jaime Roldós Aguilera** (5. marraskuuta 1940 – 24. toukokuuta 1981) oli Ecuadorin presidentti 1979–1981. Hänen kuolemansa lento-onnettomuudessa kesken presidenttikauden on antanut aihetta salaliittoteorioihin.

Roldós opiskeli oikeutiedettä ja sosiaalitieteitä  Guayaquilin yliopistossa. 37-vuotiaana hän asettui presidenttiehdokkaaksi ja voitti  vaalit toisella kierroksella. Hän oli nuorin Etelä-Amerikassa koskaan valittu presidentti.

Roldós oli naimisissa CPF-puolueen johtaja Assad Bucaramin veljentyttären kanssa. Ensimmäisessä vaalikampanjoissaan hän hyödynsi suhdettaan Bucaramiin, mutta presidentinvaalien toisella kierroksella hän irrottautui Bucaramin varjosta. Valintansa jälkeen hän päätyi eri linjoille Bucaramin hallitseman parlamentin kanssa. Tämä esti häntä saamasta monia uudistuksia läpi lainsäädännössä.

Lyhyellä presidenttikaudellaan Roldós perusti kansallisen kehityspankin, käynnisti lukutaito-ohjelman, rakennutti uusia kouluja ja puhelinlinjoja ja pyrki saamaan öljyvarat kansalliseen hallintaan. 

Roldós kuoli lento-onnettomuudessa vaimonsa ja seurueensa kanssa.

## Lähteet
Hellää terroria korville

**Hellää terroria korville** on punkyhtye Sensuurin kokoelma-albumi, joka julkaistiin vuonna 1996 levymerkillä Kråklund Records. Kappaleet 1–12 on yhtyeen ainoaksi jääneeltä studioalbumilta *[[Hulinaa]]*, kappaleet 13–18 ovat singlekappaleita ja kappale 19 julkaistiin Poko Rekordsin promoalbumilla.

## Kappaleet
#
#
#
#
#
#
#
#
#
#
#
#
#
#
#
#
#
#
#

## Aiheesta muualla
* ''Hellää terroria korville'' finnmusic.net -sivustolla
* ''Hellää terroria korville'' discogs.com -sivustolla
Miguelín

**Miguel Sayago Martí** (taiteilijanimeltään *Miguelín*, s. 9. toukokuuta 1985 Palma de Mallorca) on espanjalainen futsalpelaaja, joka edustaa kotimaansa Primera División de Futsalissa pelaavaa ElPozo Murciaa ja Espanjan futsalmaajoukkuetta. Pelipaikaltaan 179 senttimetriä pitkä ja 72 kilogrammaa painava Miguelín on laitapelaaja.

Miguelín saavutti Espanjan maajoukkueen kanssa hopeaa vuoden 2012 MM-kilpailuista Thaimaasta. EM-kilpailuista Miguelín on saavuttanut kultaa vuosilta 2012 ja 2016 sekä pronssia vuodelta 2014. Vuoden 2016 EM-kilpailuissa Serbiassa Miguelín oli yksi turnauksen parhaista maalintekijöistä kuudella osumallaan. Hänet valittiin myös turnauksen parhaaksi pelaajaksi.

Miguelín on edustanut ElPozo Murciaa vuodesta 2011 alkaen. Sitä ennen hän edusti vuodet 2007–2011 Llevant Manacor -seuraa.

## Lähteet
Daniela Haralambie

**Daniela ”Dana” Vasilica Haralambie** (s. 14. elokuuta 1997 Brașov, Romania) on romanialainen mäkihyppääjä. Haralambie edustaa CS Dinamo Bukarestia.

Haralambie debytoi maailmancupissa vain 15-vuotiaana marraskuussa 2012 Lillehammerin normaalimäen kilpailussa sijoittuen sijalle 49. Avauspisteensä hän saavutti joulukuussa 2013 Hinterzartenin normaalimäen kilpailusta ollen 26:s. Parhaimmillaan Haralambie on sijoittunut 11:nneksi Yamagatan kilpailussa tammikuussa 2018 ja Râșnovissa helmikuussa 2023. Continental Cupissa Haralambie debytoi 13-vuotissyntymäpäivänään elokuussa 2010. Parhaimmillaan hän on sijoittunut neljänneksi Oslossa syyskuussa 2015.

Haralambie kilpaili vuoden 2013 MM-kilpailuissa Val di Fiemmessä ollen normaalimäessä 43:s. Lahdessa 2017 hän sijoittui normaalimäessä 29:nneksi ja sekajoukkuemäessä 13:nneksi. Pyeongchangin olympialaisissa 2018 hän oli normaalimäessä 25:s. Seefeldin MM-kilpailuissa 2019 hän sijoittui normaalimäessä 13:nneksi ja sekajoukkuemäessä 12:nneksi. Oberstdorfin MM-kilpailuissa 2021 hän oli normaalimäessä 26:s, suurmäessä 31:s, sekajoukkuemäessä 11:s ja naisten joukkuemäessä 12:s. Pekingin olympialaisissa 2022 hän sijoittui normaalimäessä 25:nneksi. 

Nuorten MM-kilpailuissa hän oli henkilökohtaisessa kilpailussa neljäs ja sekajoukkuemäessä seitsemäs 2016.

## Lähteet
Fixin’ to Die

__NOTOC__
**Fixin’ to Die** on punkyhtye The Heartburnsin toinen studioalbumi. Se julkaistiin vuonna 2008 levymerkillä Combat Rock Industry.

Albumista julkaistiin uusintapainos vuonna 2013.

## Vastaanotto
Albumi sai positiivisen vastaanoton. Soundin Pertti Ojala antoi albumille kaksi tähteä viidestä, kuvaillen albumia äärienergisenä adrenaliinisyöksynä instantpunkia sekä ”blitzkriegpunkiksi”, ja albumin lyövän musiikillisesti laudalta myös Ramonesin varhaisen tuotannon sekä Sex Pistolsin. Lammaszinen Artturi vertasi albumia Eppu Normaalin *[[Maximum Jee & Jee]]* -albumiin. Desibelin Ilkka Valpasvuo kehui albumin sisältävän hyviä koukkuja, kehuen albumia yhdeksi vuoden parhaimpia punkalbumeita. Suen Ari Väntänen antoi albumille arvosanaksi 8, kehuen albumia punk-näkökulmasta autenttiseksi ja uskottavaksi, toisaalta pohtien tyyliseikkojen vaikuttaneen mehevien riffien ja melodioiden yksityiskohtien häviämiseen.

## Kappaleet
#
#
#
#
#
#
#
#
#
#

## Arvostelut
* Desibeli.net: 
* Keskisuomalainen: *positiivinen*
* Lammaszine: *positiivinen*
* Rumba: *positiivinen*
* Soundi: 
* Sue: 8/10

## Lähteet

## Aiheesta muualla
* ''Fixin’ to Die'' discogs.com -sivustolla
Too Much Drugs, Too Much TV

**Too Much Drugs, Too Much TV** on punkyhtye The Heartburnsin kokoelma-albumi, joka julkaistiin toukokuussa 2009 levymerkillä Combat Rock Industry. Siitä julkaistiin 1000:n kappaleen painos.

## Kappaleet
#She’s Tripping Out on LSD
#Nazi Bastard in Blue
#Rockets & Bombs
#Retard On the Run
#Punk Rock CIA
#Ain’t Got a Thing
#Monday Morning Fever
#Degenerated
#Retarded
#Antisocial Little Me
#Thinkin’ ’Bout You
#Too Much Drugs, Too Much TV
#More Coke to Kids
#I Want Cunt
#Set Your House On Fire
#Egg Raid On Mojo
#I Need Glue
#Havana Affair
#More Punk Rock to the MTV
#I Love Cops
#Bomb the USA
#Punk Is Dead... But We Don’t Care
#Next Time I See Your Face...
#Without You Life Is Hell
#Suicide Mission
#I Hate Everything
#Radiation!

## Aiheesta muualla
* ''Too Much Drugs, Too Much TV'' discogs.com -sivustolla
Lassi Lintula

**Lassi Lintula** (s. 25. kesäkuuta 1997) on suomalainen futsalpelaaja, joka edustaa Futsal-liigassa pelaavaa Kampuksen Dynamoa ja Suomen maajoukkuetta. Lintula on 175 senttimetriä pitkä ja painaa 70 kilogrammaa.
Lintulan kasvattajaseura on Ylöjärven Ilves. Hän debytoi Ilves FS:n paidassa Futsal-liigassa marraskuussa 2014 Someron Voimaa vastaan ja pelasi Ilves FS:ssä viisi liigakautta saavuttaen kaksi SM-pronssia ja yhden SM-hopean, kunnes siirtyi kesällä 2019 Kampuksen Dynamoon.

## Lähteet
Drowning Nation / The Heartburns

**Drowning Nation / The Heartburns** on saman nimisten punkyhtyeiden split-albumi, joka julkaistiin vuonna 2007.

## Kappaleet
;A-puoli: Drowning Nation
#Waste of Time
#Think Twice
#Pitch-Black Night
#Lost Cause
#Left for Dead

;B-puoli: The Heartburns
#Crackheads Makin’ Babiez
#Looks Like Chocolate Tastes Like Shit
#Who Toldya So?

## Lähteet

## Aiheesta muualla
* ''Drowning Nation / The Heartburns'' discogs.com -sivustolla
* ''Drowning Nation / The Heartburns'' rateyourmusic.com -sivustolla
M-Toluidiini

**m-Toluidiini** (C7H9N) on aromaattisiin amiineihin kuuluva orgaaninen yhdiste. Yhdistettä voidaan käyttää orgaanisen kemian synteeseissä esimerkiksi valmistettaessa väriaineita. m-Toluidiini on o- ja p-toluidiinien isomeeri.

## Ominaisuudet
Huoneenlämpötilassa m-toluidiini on väritöntä tai kellertävää nestettä. Se liukenee vain niukasti veteen ja paremmin happoliuoksiin sekä moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Yhdiste on heikosti emäksistä.

m-Toluidiini ärsyttää silmiä, ihoa ja hengitysteitä. Aineelle altistumisesta voi seurata päänsärkyä, vaikeutunutta hengitystä, kurkkukipua, sekavuutta ja ihon sinistymistä, mikä johtuu methemoglobiinin muodostumisesta veressä. Yhdiste luokitellaan Suomessa syöpäsairauden vaaraa aiheuttavaksi kemikaaliksi.

## Valmistus ja käyttö
m-Toluidiinia voidaan valmistaa pelkistämällä m-nitrotolueenia tai aminoimalla m-kresolia.

m-Toluidiinista valmistetaan muita orgaanisia kemikaaleja, kuten atsovärejä ja niiden valmistukseen käytettäviä yhdisteitä, trifenyylimetaanivärien valmistuksessa käytettävää N,N-dimetyyli-m-toluidiinia ja muita alkyloituja johdannaisia. Yhdiste voidaan polymerisoida yhdessä o-fenyleenidiamiinin kanssa sähköä johtavaksi poly(m-toluidiini-ko-o-fenyleenidiamiini)ksi.

## Lähteet
Alexandre del Valle

**Alexandre del Valle** (s. 6. syyskuuta 1969 Marseille, Ranska) on ranskalainen politiikan tutkija, esseisti ja toimittaja. Hänen työnsä keskittyy islamismiin, terrorismin torjuntaan ja  muslimimaailman geopolitiikkaan.

Del Valle on opiskellut Aix-en-Provencen Institut d’études politiquesissa, Montpellier’n yliopistossa ja Milanon yliopistossa.

Del Valle väitteli historiasta tohtoriksi Montpellier’n yliopistossa Ranskassa. Hänen väitöskirjansa käsitteli West ja toinen siirtomaavallan.

Del Valle opettaa geopolitiikkaa ja kansainvälisten suhteiden tutkimusta School of Commerce of La Rochellessa (Ranska).

Del Valle on kirjoittanut seitsemän kirjaa, jotka on käännetty italian, portugalin ja espanjan kielille.

## Julkaisuja
* *Islamisme et États-Unis, une alliance contre l'Europe*, L'Âge d'Homme, 1997, Lausanne/Paris (). versions en italien et serbo-croate.

* *Guerres contre l'Europe : Bosnie, Kosovo, Tchétchénie*, Les Syrtes, 2001 (). (versions en espagnol, brésilien, portugais, italien et serbo-croate).
* *Le Totalitarisme islamiste à l'assaut des démocraties*, Les Syrtes, Paris, 2002.
* *Le complexe occidental : Petit traité de déculpabilisation*, L'artilleur/Toucan Essais, Paris, 2014.
* *Le Chaos syrien, printemps arabes et minorités face à l'islamisme*, Dhow, Paris, 2014 (Préface de Renaud Girard)

## Lähteet
Matej Moravčík

**Matej Moravčík** (s. 3. syyskuuta 1996 Liptovský Mikuláš, Slovakia) on slovakialainen jääkiekkopuolustaja, joka pelaa kotimaassaan Extraliga-joukkue HK 32 Liptovský Mikulášissa. Hän on aiemman organisaationsa, SM-liigajoukkue JYPin urheilutoimenjohtaja Jukka Holtarin mukaan tasaisen varma puolustava puolustaja.

## Ura
### Seuraura
Moravčík on HK 32 Liptovský Mikulášin kasvatti. Hän debytoi miesten peleissä kaudella 2013–2014, josta Moravčík vietti suurimman osan Slovakian toiseksi korkeimmalla sarjatasolla 1. hokejová liga SR:ssä HK Orange 18:n paidassa. Kevätkautensa hän vietti lähinnä Liptovský Mikulášin A-nuorissa. Kaudella 2014–2015 Moravčík debytoi seuran miesten joukkueessa pelaten 1. ligassa 34 runkosarjaottelua tehopistein 1+5=6. Noin puolet kaudestaan hän vietti Liptovský Mikulášin A-nuorissa, joiden tehokkain puolustaja Moravčík oli tehoilla 5+13=18.

Kaudella 2015–2016 Moravčík pelasi HK Orange 20:n paidassa Extraligaa ja 1. ligaa, joista ensimmäisessä sarjassa hänen pelasi tulokaskautensa aikana 19 runkosarjaottelua ilman tehopisteitä. Kesken kauden, helmikuussa 2016 Moravčík siirtyi loppukauden sopimuksella Mestis-joukkue JYP-Akatemiaan.

Moravčík palasi kaudeksi 2016–2017 vuoden mittaisella sopimuksella Extraligaan nousseeseen kasvattajaseuraansa HK 32 Liptovský Mikulášiin.

### Maajoukkueura
Moravčík pelasi alle 20-vuotiaiden MM-kilpailuissa vuonna 2016, alle 18-vuotiaiden MM-kilpailuissa vuonna 2014 sekä alle 18-vuotiaiden Ivan Hlinkan muistoturnauksessa vuonna 2013.

## Tilastot

## Lähteet
*
*

### Viitteet
Pirunnuija

**Pirunnuija** (*Oplopanax horridus*) on araliakasvien heimoon kuuluva laji. Se on piikikäs marjoja tuottava pensas, joka on kotoisin Pohjois-Amerikasta.

Pirunnuija saattaa kasvaa noin viisimetriseksi. Sen lehdet ovat suuret ja sormihalkoiset. Valkeat kukat ovat tertuissa.

Amerikan intiaanien perinteessä kasvia on käytetty paholaisen torjuntaan ja kidutukseen. Kasvista uskotaan saatavan voimaannuttavaa uutejuomaa, joka on aiheuttanut kasvin harvinaistumisen. Uutteen yhdisteitä seskviterpeenejä on tutkittu toiveella löytää tuberkuloosia heikentäviä yhdisteitä ainakin uskomuslääkintää varten.

## Lähteet

## Aiheesta muualla
* Pinkka – Lajintuntemuksen oppimisympäristö: Pirunnuija (''Oplopanax horridus'')
* http://taysin-pihalla.blogspot.fi/2014/01/oplopanax-horridus-pirunnuija.html
Espen Udjus Frorud

**Espen Udjus Frorud** (s. 10. huhtikuuta 1991) on norjalainen maastohiihtäjä, joka edustaa Skiptvet IL -seuraa.

Maastohiihdon maailmancupissa Frorud kilpaili ensimmäisen kerran Oslon 50 kilometrin perinteisen hiihtotavan yhteislähtökilpailussa helmikuussa 2016 sijoittuen 21:nneksi ja saavuttaen heti ensimmäiset maailmancupin pisteensä.

Myös Frorudin nuorempi veli Jonas Udjus Frorud (s. 1992) tunnetaan hiihtäjänä.

## Lähteet
Vebjørn Turtveit

**Vebjørn Turtveit** (s. 12. elokuuta 1994) on norjalainen maastohiihtäjä, joka edustaa Voss IL -seuraa.

Maastohiihdon maailmancupissa Turtveit kilpaili ensimmäisen kerran Oslon 50 kilometrin perinteisen hiihtotavan yhteislähtökilpailussa helmikuussa 2016 sijoittuen 25:nneksi ja saavuttaen heti ensimmäiset maailmancupin pisteensä. Parhaimmillaan Turtveit on ollut kahdeksas helmikuussa 2019 Cognessa 15 kilometrin perinteisellä.

## Lähteet
Exile!

**Exile!** on Vukin esikoisalbumi, joka julkaistiin vuonna 2003 levymerkillä Verdura Records.

## Vastaanotto
Albumi sai ristiriitaisen vastaanoton. Desibelin Mika Roth antoi albumille neljä tähteä viidestä, kehuen sen musiikkia rikkaan moninaiseksi ja arvaamattomaksi, kokonaisuuden pysyessä kuitenkin ehjänä. Soundin Mikko Meriläinen kuvaili albumia hämmentäväksi ja monotoniseksi, jonka rytmipohja on vinksahtanut.

## Kappaleet
#
#
#
#
#
#
#
#
#
#
#
#

## Kokoonpano
* Vuk – laulu, instrumentit
* Kare Karhu – rummut (kappaleet 6 ja 12)
* Sami Sänpäkkilä – äänittäjä, miksaaja, masteroija, laulu (kappale 1)

## Arvostelut
* Desibeli.net: 
* Soundi: 

## Aiheesta muualla
* ''Exile!'' discogs.com -sivustolla
* ''Exile!'' finnmusic.net -sivustolla

## Lähteet
Rakkauden liekistö

__NOTOC__
**Rakkauden liekistö – Vuk esittää Maj Karma -yhtyeen lauluja** on suomalais-yhdysvaltalaisen artistin Vukin cover-EP, joka sisältää Maj Karman levyttämiä kappaleita. Se julkaistiin 1. lokakuuta 2008 levymerkillä Johanna Kustannus.

## Taustaa
Vuk oli äänittänyt Maj Karman kappaleita ystävänsä Häiriö Piirisen kanssa, ja kappaleet kantautuivat myös yhtyeen levy-yhtiön Johanna Kustannuksen kuultaviksi, joka halusi tehdä materiaalista oikean julkaisun.

Albumin kansitaiteen on toteuttanut Herra Ylppö.

## Vastaanotto
Desibelin Jani Ekblom antoi albumille neljä tähteä viidestä, kehuen yhtyeen tehneen kappaleista alkuperäisiä mielenkiintoisemmat versiot, ja niiden olevan paljon riisutumpia ja sisältörikkaampia.

## Kappaleet
#
#
#
#
#

## Arvostelut
* Desibeli.net: 

## Aiheesta muualla
* ''Rakkauden liekistö'' discogs.com -sivustolla

## Lähteet
Bersant Celina

**Bersant Celina** (s. 9. syyskuuta 1996 Prizren, Kosovo) on norjalais-kosovolainen jalkapalloilija. Hän on pelipaikaltaan keskikenttäpelaaja.

## Lähteet
Irisointi

**Irisointi** eli **iridisointi** on optinen ilmiö, jossa pinnan näkyvä väri vaihtelee katselukulmasta riippuen, jolloin suurempi pinta näyttää loistavan sateenkaaren väreissä. Irisointia esiintyy luonnossa hyvin monenlaisilla pinnoilla mineraaleista ja nesteistä kovakuoriaisten kuoriin, perhosten siipiin ja lintujen höyheniin. Myös monet ihmisen valmistamat esineet ovat irisoivia. Elävässä luonnossa irisoivat pinnat aiheutuvat ohuista päällekkäisistä kalvoista muodostuvasta pintarakenteesta ja ovat siten esimerkki rakenteellisesta väristä. Mineraalien tai nesteiden pintojen irisointi puolestaan johtuu valon interferenssistä, joka syntyy valon taittuessa eri aineiden välillä. 

## Irisoivia asioita

Female Golden Stag Beetle.jpg|Eräiden kovakuoriaisten kuoret ovat irisoivia pintarakenteensa vuoksi.
CD-ROM.png|CD-levyn pinta on irisoiva.
Wismut Kristall und 1cm3 Wuerfel.jpg|Vismuttikristallin pinta on irisoiva.
Soap Bubble - foliage background - iridescent colours - Traquair 040801.jpg|Saippuakuplat ovat irisoivia.
Dieselrainbow.jpg|Irisoiva interferenssi&shy;kuvio dieselöljyssä.
CircumHorizontalArc GQ 07312012 1938.jpg|Irisoivaa pilveä kutsutaan väripilveksi.


## Lähteet

## Aiheesta muualla
Välimeri (yleiskäsite)

**Välimeri** on valtameritutkimuksessa enimmäkseen suljettu meri, jolla on rajoitettu vedenvaihto ulkoisten valtamerten kanssa ja jonka veden suolapitoisuus- ja lämpötilaerot vaihtelevat  tuulen tai vuoroveden vuoksi. 

## Luettelo välimeristä

### Atlantin valtameren välimeret

* Välimeri
** Mustameri
** Asovanmeri
** Egeanmeri
** Traakianmeri
** Kreetanmeri
** Adrianmeri
** Alboráninmeri
**Ligurianmeri
** Baleaarienmeri
**Tyrrhenanmeri
**  Joonianmeri 
**Marmaranmeri
* Pohjoinen jäämeri
* Amerikan välimeri johon kuuluu Meksikonlahti ja Karibianmeri .
* Itämeri
* Baffininlahti

### Intian valtameren välimeret

* Persianlahti
* Punainenmeri

### Tyynenmeren välimeret

*Australasian välimeri johon kuuluu Bandanmeri, Sulunmeri, Celebesinmeri ja Jaavanmeri 

## Lähteet
Zadarin yliopisto

**Zadarin yliopisto** (kroatiaksi *Sveučilište u Zadru*, latinaksi *Universitas Studiorum Iadertina*) on yliopisto Zadarissa, Kroatiassa. Nykymuotoinen yliopisto perustettiin vuonna 2002, mutta alun perin se on perustettu vuonna 1396, mikä tekee siitä yhden Euroopan vanhimmista yliopistoista.
Nikita Stupak

**Nikita Stupak** (, s. 3. toukokuuta 1987) on venäläinen maastohiihtäjä. Stupak edustaa Dinamo-seuraa.

Stupak debytoi maailmancupissa tammikuussa 2009 Rybinskin sprintissä sijoittuen sijalle 46. Avauspisteensä hän saavutti helmikuussa 2011 Rybinskin vapaan sprintistä ollen 29:s. Stupakin paras sijoitus maailmancupin osakilpailussa on 22. tila Holmenkollenn 50 kilometrin kilpailusta helmikuulta 2016.

Venäjän-mestaruuskilpailuissa Stupak voitti hopeaa sprintissä vuonna 2017.

## Lähteet
Erik Werenskiold

**Erik Theodor Werenskiold** (11. helmikuuta 1855 Kongsvinger – 23. marraskuuta 1938 Bærum) oli norjalainen taidemaalari ja piirtäjä, Norjan naturalismin merkittävimpiä edustajia. Hän opiskeli ensin 1877–1880 Münchenissä, sitten uodesta 1881 Pariisiissa. Hän teki kansanelämää esittäviä kuvia (mm. *Talonpoikaishautajaiset*, 1885, Nasjonalgalleriet, Oslo) ja muotokuvat muun muassa Henrik Ibsenistä, Bjørnstjerne Bjørnsonista ja Edvard Griegistä. Werenskiold oli arvostettu kivipiirtäjä. Hän kuvitti norjalaisia kansansatuja. Myös hänen poikansa Dagfin Werenskiold (1892–1977) oli taiteilija.

Werenskiold  opiskeli aluksi vuosina 1877–1880 Münchenissä ja, tutustuttuaan siellä eräässä näyttelyssä 1879 ranskalaiseen impressionismiin, vuodesta  1881 Pariisissa, kunnes hän 1883 asettui vakinaisesti Norjaan. Jo ulkomailla opiskellessaan hän teki merkittävän suurtyön: kuvituksen Peter Christen Asbjørnsenin ja Jørgen Moen julkaisemiin norjalaisiin kansansatuihin. Hän jatkoi tällä alalla työtä myöhemminkin. Hän laati yhdessä Halfdan Egediuksen kanssa  kuvat Snorri Sturlasonin kuningassatuihin sekä myöhemmin yksinään Jonas Lien kertomukseen *Familien paa Gilje*. Myös maalarina Werenskiold oli merkittävä. Norjan luonnon ja kansan tuntijana hän loi teoksia niin maisemamaalauksen kuin kansankuvauksenkin alalla. Hänen ensimmäinen suurempi työnsä *Telemarkin tyttöjä* (1883) on näyte hänen realismistaan, ja teosta *Talonpoikaishautajaiset* (1885) on pidetty aikansa merkkiteoksena. Hänen maisemamaalauksensa kuuluvat Norjan taiteen kauneimpiin. Niissä on vallitsevana kansallinen tyyli. Hän oli arvostettu myös muotokuvamaalarina. Sillä alalla hänen tunnettuja töitään ovat Henrik Ibsenin, Björnstjerne Björnsonin, Edvard Griegin ja pianisti Erika Lie Nissenin muotokuvat.

Werenskiold perusti ja vakiinnutti yhdessä Frits Thaulowin ja Christian Krohgin kanssa uudenaikaisen, kansallisen maalaustaiteen Norjassa. Hänen ansiostaan saivat alkunsa 1880-luvulla vuotuiset svysnäyttelyt, taiteilijoiden matka-apurahat ja taiteilijajärjestötoiminta.

Werenskioldin kuvituksia on teossarjassa *[[Norjan kuningassaagat]]*.

## Maalauksia

Erik Werenskiold - September - Google Art Project.jpg|*Syyskuu* (1883)
ErikWerenskiold-858985.jpg|*Perhepiirissä* (noin 1900)
Landscape-with-a-Lake.jpg|*Järvimaisema* (1895)
Portrait of Bjornstjerne Bjornson by Erik Werenskiold - Statens Museum for Kunst - DSC08280.JPG|Muotokuva Bjørnstjerne Bjørnsonista (1895)
Bjørnstjerne Bjørnson by Erik Werenskiold.jpg|Piirros Bjørnsonista (1895)


## Lähteet

## Aiheesta muualla
Dagfin Werenskiold

**Dagfin Werenskiold** (16. lokakuuta 1892 Bærum – 29. kesäkuuta 1977 Bærum) oli norjalainen kuvanveistäjä ja taidemaalari. Hän teki väritettyjä puukohokuvia muun muassa Oslon raatihuoneeseen, jonka freskot tekivät Werenskiold, H. Dal, P. Krohg, A. Rolfsen ja A. Storstein. Werenskiold työskenteli myös usealla taideteollisuuden alalla. Hänen isänsä oli taidemaalari ja graafikko Erik Werenskiold.

## Lähteet
Tyhjiökondensaattori

**Tyhjiökondensaattori** eli **tyhjiökapasitori** on kondensaattori, joka käyttää tyhjiötä eristeaineena ilman tai muun eristemateriaalin sijasta. Tyypillisesti kaasunpaine tyhjiökondensaattorissa on luokkaa 1,3 x 10-7 mbar tai alhaisempi. Tämä mahdollistaa ilmaan tai muuhun kaasuun verrattuna korkeampien jännitteiden käyttämisen, kasvattamatta kuitenkaan kondensaattorin kokoa. Tyhjiökondensaattoreita on sekä kiinteän kapasitanssin komponentteina että säätökondensaattoreina. Säädettävän tyhjiökondensaattorin lisäetuja ilmaeristeiseen verrattuna ovat lisäksi immuunius pölylle tai koneistoon joutuville hyönteisille. Useimmat tyhjiökondensaattorit ovat sisäkkäisiä sylintereitä lasisen tai keraamisen kuoren sisällä; ne muistuttavat rakenteeltaan elektroniputkia. Säädettävissä tyhjiökondensaattoreissa metallinen palje toimii joustavana liitoksena, joka pitää rakenteen kaasutiiviisti suljettuna, mutta silti sallii liikkuvien osien toimimisen. 

Nikola Tesla kirjasi vuonna 1896 patentin tyhjiön käytölle kondensaattorin eristeenä. Kaupallisesti tyhjiökondensaattoreita on valmistettu vuodesta 1942 saakka. 

Tyhjiökondensaattorit ovat sangen harvinaisia nykyelektroniikassa. Niitä käytetään TV- ja radiolähetinasemien laitteistoissa, muissa RF-sovelluksissa kuten radioamatöörilaitteissa ja antennivahvistimissa sekä sotilaselektroniikassa. Tyypillisissä sovelluskohteissa tarvitaan suurta, useiden kilovolttien, jännitteenkestoa. 

## Kuvia

Kuva:Vacuum capacitor with uranium glass.jpg|12&nbsp;pF, 20&nbsp;kV Jenningsin (VC12) tyhjiökondensaattori, jossa käytetty uraanilasia. 16,5 cm pitkä ja 6 cm halkaisijaltaan.
Kuva:Vakuumkondensator_veränderbar_10-200pF_bei_40kV.JPG|Säädettävä tyhjiökondensaattori 10&nbsp;pF-200&nbsp;pF, 40kV
Kuva:Variabler-Vakuum-Kondensator-Keramik.jpg|Keraaminen tyhjiösäätökondensaattori
Kuva:Vakuum-Varko.png|Tyhjiösäätökondensaattorin rakenne


## Lähteet

## Aiheesta muualla
Kaohsiungin maanjäristys 2016

**Vuoden 2016 Kaohsiungin maanjäristys** tapahtui lauantaina 6. helmikuuta eteläisessä Taiwanissa kello 03:57 yöllä paikallista aikaa. Järistys oli voimakkuudeltaan 6,4 momenttimagnitudia, ja sen keskus sijaitsi 28 kilometriä Pingtungista koilliseen Kaohsiungin kunnan alueella. Suurimmat vahingot kärsittiin Tainanin kunnassa, missä useita rakennuksia sortui kokonaan tai osittain. Maanjäristyksessä kuoli 117 ihmistä ja useita satoja loukkaantui.

## Vaikutukset

Suurimmat vauriot kärsineessä Tainanissa romahti useita rakennuksia. Yli sata ihmistä kuoli 16-kerroksisen asuinrakennuksen kaaduttua kyljelleen. Maanjäristys tapahtui vain noin kaksi päivää ennen kiinalaisen uudenvuoden juhlinnan alkua, jolloin monet perheet olivat perinteiden mukaisesti kokontuneet yhteen juhlan viettoon.

Järistyksessä kuolleista 115 oli maanjäristyksen sattuessa sortuneessa 16-kerroksisessa Weiguan Jinlong -tornitalossa (suom. *Weiguanin kultainen lohikäärme*). Vuonna 1992 valmistunut rakennus oli virallisesti rakennettu 1990-luvun alun rakennussäädösten mukaisesti, eikä vastannut rakenteidensa kantokyvyltä vuonna 2016 Taiwanissa voimassa olleita rakennusten turvallisuussäädöksiä. Lisäksi on epäilty, ettei tornitalo alun perinkään vastannut vanhempiakaan säädöksiä, sillä romahtaneen talon haljenneiden betonirakenteiden sisältä löytyi vaahtomuovia ja ruokaöljytölkkejä, joita on oletettavasti käytetty laittomasti halpana betonin täytteenä. Tainanin kunnalliset viranomaiset pidättivät tornitalon rakentaneen Weiguan Construction Companyn omistajan kiinteistökehittäjä Lin Minghuin ja kaksi hänen yhtiökumppaniaan epäiltynä kuolemantuottamukseen johtaneesta välinpitämättömyydestä.


Weiguan Jinlong building.jpg|Kaatunut 17-kerroksinen asuinrakennus Weiguan Jinlong yöllä 6. helmikuuta.
Weiguan Jinlong residential building.jpg|Kaatunut Weiguan Jinlong seuraavana päivänä 7. helmikuuta.
Kings Town Bank Sinhua.jpg|Maanjäristyksen aiheuttamia tuhoja Tainanin Xinhuan alueella.
Hsinhua branch of King's Town Bank.jpg|Vahingoittunut rakennus.


## Lähteet

## Aiheesta muualla
Black M

**Alpha Diallo** (s. 27. joulukuuta 1984 Pariisi, Ranska), joka tunnetaan paremmin artistinimellä **Black Mesrimes** tai **Black M**, on ranskalainen guinealaistaustainen rap-artisti. Hän kuuluu ranskalaiseen rap-ryhmään Sexion d’Assaut ja on myös julkaissut omaa musiikkia.

Black M:n ensimmäinen sooloalbumi *Les Yeux plus gros que le monde* julkaistiin 31. maaliskuuta 2014.  Albumi nousi Ranskan albumilistan kakkoseksi. Vuoden 2015 loppuun mennessä albumia oli myyty Ranskassa yli 600&nbsp;000 kappaletta.

Albumista julkaistiin 17. marraskuuta 2014 kahdeksan lisäkappaletta sisältävä versio nimellä *Le Monde plus gros que mes yeux*.

## Studioalbumit
* Les yeux plus gros que le monde (2014)
* Le monde plus gros que mes yeux (2014)
* Éternel insatisfait (2016)
* Il était une fois... (2019)

## Lähteet
DEL-kausi 2014–2015

**DEL-kausi 2014–2015** oli Saksan jääkiekon pääsarjan DEL-liigan 21. kausi. Hallitsevana mestarina kauteen lähti ERC Ingolstadt.

Joukkueet pelasivat runkosarjan aikana 52 ottelua. Runkosarjan kuusi parasta eteni suoraan puolivälieriin, sijoilla 7–10 jääneet pääsivät pudotuspelien ensimmäiselle kierrokselle. Runkosarjan voitti Adler Mannheim ja sen paras pistemies oli kanadalainen Steven Reinprecht, joka edusti Thomas Sabo Ice Tigersia.

Pudotuspelien puolivärissä tippui runkosarjan toinen, EHC München. Välieristä loppuotteluun etenivät runkosarjan voittanut Mannheim ja runkosarjan kolmas, hallitseva mestari Ingolstadt. Mestaruuden voitti lopulta Mannheim voitoin 4–2. Mestaruus oli vuonna 1994 perustetulle seuralle sarjan historian kuudes ja ensimmäinen sitten kauden 2006–2007.

## Joukkueet

## Runkosarja

### Sarjataulukko

Lähde: 

### Tulokset

#### Ottelut 1–26

#### Ottelut 27–52

### Tilastojen kärjessä

## Pudotuspelit
Lähde: 
### Kaavio

### Ottelut

#### 1. kierros

#### Puolivälierät

#### Välierät

#### Loppuottelut

### Tilastojen kärjessä

## Palkitut pelaajat

## Lähteet
Pokémon: Zoroark – Illuusioiden mestari

**Pokémon: Zoroark – Illuusioiden mestari** () on kolmastoista kokopitkä Pokémon-elokuva vuodelta 2010. Yhdysvalloissa se julkaistiin helmikuussa 2011, ja Suomessa TV-ensi-ilta oli MTV3-kanavalla jouluaattona 24. joulukuuta 2011. Elokuvan pääpokémonit ovat lähestyvää viidettä sukupolvea edustavat Zorua ja Zoroark.

## Äänirooleissa

Elokuvan suomenkielisen version lopputekstien aikana oli DVD-julkaisussa käytetty epähuomiossa norjankielisen version loppulaulua.

## Suomenkielinen toteutus
* Äänitys ja ohjaus: Mikko Laiho
* Käännös: Isto Aitokari
* Sovitus: Carolina Heinonen
* Tuotanto: SDI Media A/S, Suomen sivuliike
Uljuan voimalaitos

**Uljuan voimalaitos** eli **Tulisaaren voimalaitos** on Revon Sähkö Oy:n rakennuttama voimalaitos Siikalatvan kunnassa Pulkkilassa Siikajoessa Uljuan tekojärven purkauskanavassa. Nykyinen omistaja on Vattenfall. Se on rakennettu 1970–1971. Sen alkuperäinen putous oli 13,6 metriä ja teho 3,7 MW, myöhemmin 15 metriä ja 4 MW. 

Voimalaitoksen vieressä on Tulisaaren pato, jossa esiintyi vuotoja jo pian valmistumisen jälkeen. Vuonna 1990 havaittiin samentunutta vuotoa, ja parin viikon kuluttua todettiin maanvajoama, joka ehdittiin korjata ennen padon murtumista. Allas jouduttiin tyhjentämään, ja pato rakennettiin osittain uudelleen.

## Lähteet

## Aiheesta muualla
*Uljuan tekojärvi Järviwikissä
Viikkoviesti

**Viikkoviesti** oli ruotsinsuomalaisille tarkoitettu, Ruotsissa kerran viikossa ilmestynyt suomenkielinen aikakauslehti. Sitä julkaisi vuodesta 1967 vuoteen 1998 Stiftelsen Invandrartidningen ja sitten Tidnings AB Viikkoviesti. Vuonna 2003 lehden tappiollisuutta yritettiin parantaa muuttamalla se viisipäiväiseksi sanomalehdeksi nimeltä *[[Ruotsin Sanomat]]*, mutta levikki putosi puoleen ja julkaisija teki konkurssin vuonna 2005.

## Lähteet
John C. Lilly

**John Cunningham Lilly ** (6. tammikuuta 1915 St. Paul, Massachusetts – 30. syyskuuta 2001 Los Angeles) oli yhdysvaltalainen lääkäri, neurotieteilijä, psykoanalyytikko, psykonautti, filosofi, kirjailija sekä keksijä. Hän tutki tietoisuutta aistideprivaatiotankkien ja psykedeelisten huumeiden avulla sekä delfiinien kommunikaatiota tutkimalla, joskus yhdistellen näitä osa-alueita.

Lilly loi tutkimuksensa yhteydessä aistideprivaatiotankin. Hän täytti tankin suolavedellä, jossa kelluen ihmisen kaikki aistihavainnot jäävät pois. Tällainen aistieristys aiheuttaa hallusinaatioita. Myöhemmin Lilly oli mukana luomassa SETI:ä (Search for Extraterrestrial Intelligence). Järjestön ideana on koettaa löytää todisteita maan ulkopuolisista älykkäistä olennoista. 

Elokuvat *[[Muutostiloja]]* (*Altered states*, 1980) ja  *[[Day of the Dolphin]]* (1973) saivat innoituksensa Lillyn tekemästä tutkimustyöstä. Lisäksi animesarjassa *[[Serial Experiments Lain]]* käsitellään välillä Lillyn tutkimusta. 

## Lähteet
Äidin ja isän autokoulu

**Äidin ja isän autokoulu** on 3. helmikuuta Nelonen-kanavalla alkanut viihdeohjelma, jossa isät ja äidit yrittää opettaa omia lapsiaan ajamaan. Ohjelman jokaisessa jaksossa seurataan kolmea paria ja lopuksi kokelaisia kohtaa inssiajo Jorkka Terkon valvonnassa ja kertojana toimii Wanda Dubiel. 

## Jaksot

## Lähteet
Steve Jackson (brittiläinen pelisuunnittelija)

**Steve Jackson** (s. 20. toukokuuta 1951) on brittiläinen pelisuunnittelija, kirjoittaja ja peliarvostelija.

Jackson aloitti uransa pelien parissa vuonna 1974 itsenäisenä toimittajana *[[Games & Puzzles]]* -lehdelle. Vuoden 1975 alulla Jackson oli mukana perustamassa Games Workshop -yhtiötä koulutovereidensa John Peaken ja Ian Livingstonen kanssa. He alkoivat julkaista *Owl Weasel* -nimistä kuukausittaista jäsenlehteä, jota kirjoitti pääasiassa Jackson. Vuonna 1980 Jackson ja Livingstone tapasivat Games Day -kokouksessa Penguin Booksin toimittaja Geraldine Cooken, jonka he suostuttelivat harkitsemaan roolipeliharrastuksesta kertovan kirjan julkaisemista. Sen oli alun perin tarkoitus olla opas, mutta idea interaktiivisesta pelikirjasta tuntui heistä paremmalta.

Kirjan menestyksen jälkeen Jackson suunnitteli ensimmäisen puhelimella pelattavan pelin, joka sai nimekseen *F.I.S.T.*.

Hänet sekoitetaan usein Steve Jacksoniin,  yhdysvaltalaiseen roolipelien suunnittelijaan.

## Lähteet

## Aiheesta muualla
*Steve Jackson MobyGames -sivustolla
*Steve Jacksonin haastattelu
Dynasty Warriors: Gundam

**Dynasty Warriors: Gundam** (, Gandamu Musō) on vuonna 2007 julkaistu Gundam-aiheinen videopeli. Pelin kehitti Omega Force ja julkaisi Namco Bandai Games. Se julkaistiin PlayStation 2:lle, PlayStation 3:lle ja Xbox 360:lle. Gundamin pelattavuus on samantyylinen, kuin Koein Dynasty Warriors -pelisarjassa. Peli julkaistiin alun perin Japanissa 1. maaliskuuta 2007 ja sen jälkeen elokuussa 2007 Yhdysvalloissa ja Euroopassa marraskuussa 2007.

## Pelitilat
Yksinpelissä on kaksi eri pelitilaa: "Official Mode" ja "Original Mode". Ensimmäisessä on käytössä kuusi eri hahmoa, joiden tarinat sijoittuvat Gundam, Z Gundam ja Gundam ZZ animesarjoihin. Jokaisella hahmolla on oma tarina, jonka läpi pelattuaan saa avattua tarinan pääpahiksen, sekä pääsankarin saa käyttöön Original Modeen. Original Mode sen sijaan sijoittuu ei kanoniseen tarinaan ja vaihtoehtoiseen universumiin, joissa hahmot on otettu animesarjoista G Gundam, Gundam W ja Turn A Gundam. Tapahtumat sijoittuvat salaperäisen planeetan tutkimiseen, joka on törmäyskurssilla Maahan.

Versus Modessa on mahdollista pelata kaksinpelinä, jossa on kolme eri pelimuotoa. Normal Match, jossa pelaajat ottelevat toisiaan yksi vastaan yksi pelissä. Warriors Matchissä pelaajat ensin taistelevat omilla pelialueellaan tekoälyn joukkoja vastaan, kunnes he voivat suorittamisen jälkeen otella toisiaan vastaan. Shotdown Constestissa kumpikin pelaajista pyrkii tuhoamaan vihollisjoukkonsa omalta alueelta toista pelaajaa nopeammin.

## Pelattavat hahmot

## Vastaanotto ja arvostelu
Gundam sai pääosin keskinkertaisia arvosteluja. Japanilainen videopelilehti Famitsū antoi arvosanaksi 33/40 PS3 versiolle. IGN kritisoi pelin juonta, sillä pelaajan täytyisi olla perehtynyt Gundamiin, jotta ymmärtäisi mitä on tapahtumassa pelin aikana. Kaiken kaikkiaan arvostelun mukaan peli soveltuu parhaiten faneille, sillä pelistä tulee melko nopeasti itseään toistava. 1UP vertasi peliä aivottomaan kesäelokuvaan. Myös kamerakulma sai kritiikkiä, jolla on hankala seurata omaa hahmoa.

## Jatko-osat
Gundam sai kaksi jatko-osaa. Ensimmäinen Dynasty Warriors: Gundam 2 julkaistiin joulukuussa 2008 Japanissa ja muualla maailmassa huhtikuussa 2009. Toinen jatko-osa Dynasty Warriors: Gundam 3 julkaistiin Japanissa joulukuussa 2010, Yhdysvalloissa kesäkuussa 2011 ja muualla maailmassa heinäkuussa 2011. Pelille julkaistiin vielä kolmas osa Dynasty Warriors: Gundam Reborn joulukuussa 2013 Japanissa ja muualla maailmassa kesäkuussa 2014.

## Lähteet
Simson Pilkka

**Simson Pilkka** (12. kesäkuuta 1880 Uusikirkko Vl – 6. marraskuuta 1959 Nastola) oli suomalainen maanviljelijä ja kansanedustaja.

Simson Pilkan vanhemmat olivat talollinen Petter Pilkka ja Maria Määttänen. Pilkka kävi kiertokoulua ja valmistui kansanopistosta 1904. Hän työskenteli maanviljelijänä Uudellakirkolla vuoteen 1925, Kanneljärvellä vuoteen 1939 ja 1941–1944, Sysmässä 1945 ja Nastolassa 1945–1959. Hän oli myös Kuuterselän osuuskassan johtaja 1922–1929 ja Kanneljärven kunnan rahastonhoitaja 1926–1937.

Pilkka valittiin eduskuntaan maalaisliiton edustajaksi Viipurin läänin läntisestä vaalipiiristä vuosiksi 1919–1924 ja 1929–1930. Hän oli eduskunnan työväenasiainvaliokunnan puheenjohtaja 1922–1923 ja 1930 sekä suuren valiokunnan jäsen. Pilkka toimi myös Kanneljärven kunnallislautakunnan puheenjohtajana, Kanneljärven ja Uudenkirkon kunnanvaltuutettuna sekä useissa muissa luottamustehtävissä.

## Lähteet
Saroj Khan

**Saroj Khan** (oik. **Nirmala Nagpal**; 22. marraskuuta 1948 Bombay – 3. heinäkuuta 2020 Mumbai)oli intialainen koreografi, joka työskenteli hindinkielisessä elokuvateollisuudessa. Hän voitti kolme National Film Awards -palkintoa, kahdeksan Filmfare Awards -palkintoa ja American Choreography Awards -palkinnon.

Khan aloitti uransa lapsinäyttelijänä, ja hän oli 1950-luvulla myös elokuvien taustatanssijana. Sitten hän siirtyi apulaiskoreografiksi, ja koreografina hänen läpimurtonsa oli vuoden 1974 elokuva *Geetaa Mera Naam*. Tunnetuksi Khanin teki kappale ”Hawa Hawai” vuoden 1987 elokuvasta *[[Mr. India]]*. Yhteistyö Madhuri Dixitin kanssa nosti sekä Dixitin että Khanin suosioon. Khan koreografioi Dixitin kanssa tanssinumerot muun muassa elokuviin *Tezaab*, *Thanedaar*, *Sailaab* ja *[[Beta (elokuva)|Beta]]*.

## Valikoitu filmografia
* *[[Karma (vuoden 1986 elokuva)|Karma]]* (1986)
* *[[Nagina (elokuva)|Nagina]]* (1986)
* *[[Mr. India]]* (1987)
* *[[Chandni]]* (1989)
* *[[Ram Lakhan]]* (1989)
* *[[Lamhe]]* (1991)
* *[[Beta (elokuva)|Beta]]* (1992)
* *[[Khuda Gawah]]* (1992)
* *[[Chamatkar]]* (1992)
* *[[Khalnayak]]* (1993)
* *[[Baazigar]]* (1993)
* *[[Darr]]* (1993)
* *[[Dilwale Dulhania Le Jayenge]]* (1995)
* *[[Chaahat]]* (1996)
* *[[Pardes (elokuva)|Pardes]]* (1997)
* *[[Hum Dil De Chuke Sanam]]* (1999)
* *[[Taal (elokuva)|Taal]]* (1999)
* *[[Operaatio Kashmir]]* (*Mission Kashmir*, 2000)
* *[[Lagaan – olipa kerran Intiassa]]* (*Lagaan: Once Upon a Time in India*, 2001)
* *[[Devdas (vuoden 2002 elokuva)|Devdas]]* (2002)
* *[[Hilpeys ja ennakkoluulo]]* (*Bride and Prejudice*, 2004)
* *[[Swades]]* (2004)
* *[[Veer-Zaara]]* (2004)
* *[[Fanaa]]* (2006)
* *[[Don (vuoden 2006 elokuva)|Don]]* (2006)
* *[[Saawariya]]* (2007)
* *[[Guru (vuoden 2007 elokuva)|Guru]]* (2007)
* *[[Gulaab Gang]]* (2014)
* *[[Kochadaiiyaan]]* (2014)

## Palkinnot
* National Film Awards
** 2003: Paras koreografia – *[[Devdas (vuoden 2002 elokuva)|Devdas]]* – ”Dola Re Dola”
** 2006: Paras koreografia – *[[Sringaram]]*
** 2008: Paras koreografia – *[[Jab We Met]]* – ”Yeh Ishq Haaye”

* Filmfare Awards
** 1989: Paras koreografia – *[[Tezaab]]* – ”Ek Do Teen”
** 1990: Paras koreografia – *[[ChaalBaaz]]* – ”Na Jaane Kahan Se Aayi Hai”
** 1991: Paras koreografia – *[[Sailaab (vuoden 1990 elokuva)|Sailaab]]* – ”Humko Aaj Kal Hai Intezaar”
** 1993: Paras koreografia – *[[Beta (elokuva)|Beta]]* – ”Dhak Dhak Karne Laga”
** 1994: Paras koreografia – *[[Khalnayak]]* – ”Choli Ke Peeche”
** 2000: Paras koreografia – *[[Hum Dil De Chuke Sanam]]* – ”Nimbooda”
** 2003: Paras koreografia – *[[Devdas (vuoden 2002 elokuva)|Devdas]]* – ”Dola Re Dola”
** 2008: Paras koreografia – *[[Guru (vuoden 2007 elokuva)|Guru]]* – ”Barso Re”

* American Choreography Awards
** 2002: Huomattava saavutus – *[[Lagaan – olipa kerran Intiassa]]*

## Lähteet

## Aiheesta muualla

*
Kellositra

**Kellositra**, **hampurilainen kellositra**, **hampurinkellositra** eli **sitrinkia** (engl. *bell guittern*, *cithrinchen*, *Hamburg cithrinchen*; saks. *Cithrinchen*, *Citrinchen*, *Hamburger Cithrinchen*; ransk. *guitare allemande*) on hampurilaisen soitinrakentaja Joachim Tielken (1641–1719) viimeistään vuonna 1669 kehittelemä sisteri, jossa on viisi metallikieliparia (yhteensä siis kymmenen kieltä) ja 18 otenauhaa. Soittimen runko on matala ja etuprofiililtaan soittokelloa muistuttava. Kellositran kielten soivan osan pituus on noin 36–38 cm ja tavanomainen viritys *f–a–c′–e′–a′*; vaihtoehtoisia virityksiä ovat *d–g–c′–e′–a′* ja *f–b–d′–f′–b′*.

Kellositraa käytettiin erityisesti Pohjois-Saksassa, jossa sellaisia rakennettiin muuallakin kuin Hampurissa. On myös kirjallisia viitteitä siitä, että soitin olisi tunnettu ainakin 1690-luvulla Englannissa. Vastaavasti ruotsalainen Carl Michael Bellman (1740–1795) käytti kellositraa yhtenä laulujensa säestyssoittimena, ja sellainen (myöhempänä 12-kielisenä muunnoksena) on kuvattu myös Per Krafft nuoremman hänestä vuonna 1779 maalaamassa muotokuvassa.

Kellositralle kirjoitettu musiikki on perinteisesti nuotinnettu viisiviivaisella ranskalaisella tabulatuurilla.

## Lähteet
* hakusana "Sister". *Otavan iso tietosanakirja*, 7. osa. Helsinki: Otava, 1960. Palsta 1516.
* Ian Harwood & Alexander Pilipczuk: "Tielke (Tielcke), Joachim". *Grove music online* http://www.oxfordmusiconline.com/subscriber/article/grove/music/27941. Haettu 7.2.2016.
* Friedemann Hellwig & Barbara Hellwig: *Joachim Tielke: kunstvolle Musikinstrumente des Barock*. Berlin; München: Deutscher Kunstverlag, ©2011.  (kovakantinen)
* Marianne Nyström: *Citrinchen & porträtt som tillhört Carl Michael Bellman: ett arv efter farfadern Johan Arndt Bellman*. [Stockholm]: [Marianne Nyström], ©1990.  (pehmeäkantinen)
* James Tyler: "Cithrinchen (bell guittern)". *Grove music online* http://www.oxfordmusiconline.com/subscriber/article/grove/music/05827. Haettu 7.2.2016.

## Aiheesta muualla
* ''Cittern or Hamburg Cithrinchen''  
* [''Mimo – Musical Instrument Museum Online''](http://www.mimo-international.com/MIMO/search.aspx?SC=DEFAULT&QUERY_LABEL=Cithrinchen&QUERY=((InstrumentTypeLevel2_exact:%22LEXICON_00003101%22)%20AND%20InstrumentTypeLevel3_exact:%22LEXICON_00003102%22)%20AND%20InstrumentTypeLevel4_exact:%22LEXICON_00004925%22#/Search/(query:(Page:0,QueryString:'((InstrumentTypeLevel2_exact:%22LEXICON_00003101%22)%20AND%20InstrumentTypeLevel3_exact:%22LEXICON_00003102%22)%20AND%20InstrumentTypeLevel4_exact:%22LEXICON_00004925%22',ResultSize:12,ScenarioCode:DEFAULT,SearchContext:0,SearchLabel:Cithrinchen)))
Johan Wilhelm Meinander

**Johan Wilhelm Meinander** (23. syyskuuta 1715 Ruotsi &ndash; 26. helmikuuta 1784 Sulkava) oli sahan omistaja ja puutavaran suoran ulkomaankaupan edelläkävijä, mutta myös maanviljelijä, kruununvouti ja lääninsihteeri.

Meinanderin vanhemmat olivat kruununvouti Olof Meinander ja Anna Magdalena Wargentin. Hänen ensimmäinen puolisonsa oli Birgitta Poppia (n. 1716-1748) ja toinen vuodesta 1749 Maria Krogia (1731-1797). Meinander seurasi isäänsä Savon alisen kihlakunnan kruununvoutina 1741, mutta oli myös Iitlahden tilan omistaja ja maanviljelijä Sulkavalla. Hänen vuonna 1765 rakentamansa Miettulan yksiraaminen sahalaitos sai 1500 tukin vuotuisen kiintiön ja luvan käydä suoraa sahatavaran kauppaa Venäjälle vuonna 1768, osin maaherra Anders Henrik Ramsayn tuella. Meinanderin Sulkavan Kuhakoskeen perustama toinen saha jäi taas lähinnä hänen poikansa Paulin hoidettavaksi. Loviisan porvarit vastustivat Meinanderin liiketoimia, mutta paikalliset talonpojat taas näkivät puukaupassa itselleen uusia ansiomahdollisuuksia. Meinanderilla oli myös Savon alueen säätyläisten tuki. Vuonna 1772 tehtiin virallinen päätös, että kaikki Savon ja Pohjois-Hämeen sahat saavat viedä lautatavaraa Venäjälle ohi tapulikaupunkinsa Loviisan. Päätös oli periaatteessa vastoin Ruotsin tuolloista talouspolitiikkaa, mutta se oli samalla osoitus 1700-luvun lopulla alkaneesta talouden vapautumiskehityksestä. Meinanderin lapsista ja heidän perheistään kehittyi isänsä tavoin muun muassa liike- ja virkamiehiä. Hänen poikansa Adolf  Meinander, Oulun läänin maaherra, aateloitiin 1800-luvun alussa Edelsvärdinä.  

## Lähteet
Léo Martins

**Leonardo Barral Martins Santos** (eli *Léo Martins*, s. 29. joulukuuta 1989) on brasilialaissyntyinen portugalilainen beachfutispelaaja, joka edustaa Portugalin beachfutismaajoukkuetta ja portugalilaista SC Bragaa. Pelipaikaltaan Martins on hyökkääjä.

Martins saavutti Portugalin maajoukkueen kanssa kultaa vuoden 2015 MM-kilpailuista Espinhosta. Hän on edustanut SC Bragaa vuodesta 2015 alkaen. Tätä ennen Martins pelasi synnyinmaansa Flamengossa.

Myös Martinsin kaksoisveli Bé Martins on beachfutispelaaja ja vuoden 2015 maailmanmestari.

## Lähteet